|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΠΕΡΙΦΕΡΕΙΑΚΗ Δ/ΝΣΗ ΠΡΩΤ. & ΔΕΥΤΕΡ. ΕΚΠ/ΣΗΣΚΕΝΤΡΙΚΗΣ ΜΑΚΕΔΟΝΙΑΣΔ/ΝΣΗ Δ/ΒΑΘΜΙΑΣ ΕΚΠ/ΣΗΣ ΔΥΤ. ΘΕΣ/ΝΙΚΗΣ **3Ο ΓΥΜΝΑΣΙΟ ΣΤΑΥΡΟΥΠΟΛΗΣ**  Ταχ.Δ/νση : Γρηγ. Λαμπράκη 26  Τ.Κ : 56429  Τηλέφωνο : (2310) 656197  FAX : (2310) 654266 | Σταυρούπολη,  28/1/2016  Αρ.Πρωτ. 54 |

Θέμα :  «Πρόσκληση για υποβολή προσφορών για την τριήμερη Εκπαιδευτική επίσκεψη της Τρίτης (Γ) Γυμνασίου»

Το σχολείο μας προγραμματίζει να πραγματοποιήσει εκπαιδευτική επίσκεψη στην περιοχή των Ιωαννίνων και προκηρύσσει διαγωνισμό για την κατάθεση κλειστών προσφορών από ενδιαφερόμενα ταξιδιωτικά πρακτορεία για τη διοργάνωση της εκδρομής.

**Στοιχεία μετακίνησης**

|  |  |
| --- | --- |
| ΤΟΠΟΣ ΠΡΟΟΡΙΣΜΟΥ | Μέτσοβο - Ιωάννινα – Δωδώνη - Ζαγοροχώρια |
| ΧΡΟΝΟΣ | Παρασκευή **01-04-2016** έως και Κυριακή **03-04-2016** |
| ΣΥΜΜΕΤΕΧΟΝΤΕΣ | 36 μαθητές και 3 συνοδοί καθηγητές |
| ΜΕΤΑΦΟΡΑ | Λεωφορείο |
| ΔΙΑΜΟΝΗ | Ιωάννινα |

**Αναλυτικά:**

Η αναχώρηση θα γίνει από τη διασταύρωση των οδών Γρ. Λαμπράκη και Λαγκαδά (Σταυρούπολη) Παρασκευή 1/4/16 στις 07:30 π.μ. Το λεωφορείο θα πρέπει να είναι σύγχρονο σε άριστη κατάσταση σύμφωνα με τη κείμενη νομοθεσία και διαθέσιμο σε όλη τη διάρκεια της εκδρομής η οποία θα περιλαμβάνει μετακινήσεις στο Μέτσοβο, στην περιοχή της πόλης των Ιωαννίνων, στο σπήλαιο Περάματος, στο Αρχαίο θέατρο Δωδώνης και στα Ζαγοροχώρια (Μονοδένδρι). Η επιστροφή θα γίνει στο ίδιο σημείο με αυτό της αναχώρησης την Κυριακή 3/4/16 το αργότερο στις 20:00 μ.μ

Η διαμονή θα είναι σε ξενοδοχείο στην πόλη των Ιωαννίνων σε δίκλινα ή τρίκλινα δωμάτια για τους μαθητές **ΟΧΙ σε πτυσσόμενα κρεβάτια**, μονόκλινα για τους συνοδούς και θα συμπεριλαμβάνει πρωινό τύπου μπουφέ.

 Απαιτούμενα:

* Ο διοργανωτής (γραφείο ταξιδιού) διαθέτει ειδικό σήμα λειτουργίας και αναλαμβάνει την υποχρεωτική ασφάλιση αστικής ευθύνης όπως και την ιατροφαρμακευτική κάλυψη σε περίπτωση ατυχήματος ή ασθένειας των μαθητών αλλά και των συνοδών καθηγητών.
* Βασική προϋπόθεση είναι να καλύπτει όλες τις απαιτήσεις που αναφέρονται στην υπουργική απόφαση του Υπουργείου Παιδείας για τις μετακινήσεις των μαθητών έτσι ώστε στον προβλεπόμενο έλεγχο της διεύθυνσης Τροχαίας να μην υπάρξει κανένα πρόβλημα.
* **Στην προσφορά θα πρέπει να υπάρχει και ενυπόγραφη βεβαίωση κράτησης των δωματίων από τον υπεύθυνο του ξενοδοχείου.**
* Ως εγγύηση για τη διασφάλιση των όρων θα κρατηθεί στο σχολείο το 1/3 των χρημάτων του συνολικού ποσού της εκδρομής, το οποίο θα καταβληθεί στο γραφείο, μετά το τέλος της εκδρομής με την απόδοση των παραστατικών από το γραφείο.

Οι κλειστές προσφορές θα πρέπει να κατατεθούν στο γραφείο της Διευθύντριας του σχολείου μέχρι την Παρασκευή 19 Φεβρουαρίου 2016 και ώρα 14:00 μ.μ και να αναγράφουν την τελική τιμή με ΦΠΑ. Το άνοιγμα των προσφορών θα γίνει ενώπιον της επιτροπής μετά το πέρας της προθεσμίας.

Πληροφορίες καθημερινά 08:30-14:00 από τη Διευθύντρια του σχολείου

     Η Διευθύντρια

Μήλη Ελένη